CELEX: 62017TN0453
Language: fi
Date: 2017-07-20 00:00:00
Title: Asia T-453/17: Kanne 20.7.2017 – TV v. neuvosto

16.10.2017   
            
            
               FI
            
            
               Euroopan unionin virallinen lehti
            
            
               C 347/29
            
         Kanne 20.7.2017 – TV v. neuvosto
   (Asia T-453/17)
   (2017/C 347/38)
   Oikeudenkäyntikieli: ranska
   
      Asianosaiset
   
   
      Kantaja: TV (edustajat: asianajajat L. Levi ja A. Blot)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että käsiteltävä kanne voidaan ottaa tutkittavaksi ja se on perusteltu
            
         tämän johdosta
   
               —
            
            
               kumoamaan 19.8.2016 tehdyn päätöksen kantajan irtisanomisesta hänen koeaikansa päättyessä eli 1.9.2016
            
         
               —
            
            
               kumoamaan 11.4.2017 tehdyn nimittävän viranomaisen päätöksen hylätä kantajan 4.11.2016 tekemä valitus
            
         
               —
            
            
               velvoittamaan maksamaan kantajalle 20 000 euroa korvauksena henkisestä kärsimyksestä
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäinen kanneperuste, joka perustuu perusteluvelvollisuuden noudattamatta jättämiseen.
            
         
               2.
            
            
               Toinen kanneperuste, joka perustuu riidanalaisen päätöksen lainvastaisuuteen siltä osin kuin siinä vahvistetaan arviointikomitean (CORAP), joka on korvannut arvioijien tekemän arvioinnin omalla arvioinnillaan, lausunnossa esitetty päätelmä.
            
         
               3.
            
            
               Kolmas kanneperuste, joka perustuu tosiseikkoja ja oikeudellisia seikkoja koskeviin ilmeisiin virheisiin niissä perusteluissa, joihin koeajalta laaditussa kertomuksessa nojaudutaan.
            
         
               4.
            
            
               Neljäs kanneperuste, joka perustuu siihen, ettei koeaikaa ole suoritettu normaaleissa olosuhteissa.
            
         
               5.
            
            
               Viides kanneperuste, joka perustuu huolenpitovelvollisuuden noudattamatta jättämiseen ja hyvän hallinnon periaatteen loukkaamiseen.
            
         Kantaja katsoo lisäksi, että kumoamisperusteissa esitetyt lainvastaisuudet ovat kaikki vastaajan vastuulla olevia virheitä. Se vaatii näin ollen myös riitautetuista päätöksistä väitetysti aiheutuneen henkisen kärsimyksen korvaamista.